stanford-oval/wikipedia huggingface dataset:
Rey (Tähtien sota)
Esiintymiset > The Force Awakens

Star Wars: The Force Awakensin alussa Rey, joka ei tiedä taustaansa tai sukunimeään, asui aavikkoplaneetta Jakkulla, ansaiten elantonsa keräämällä planeetalle jääneiden alusten hylyistä osia ja myymällä niitä Niiman etuvartiossa romukauppias Unkar Pluttille. Rey jätettiin Jakkulle hänen ollessaan 5-vuotias ja hän on elänyt siitä asti yksikseen odottaen, että hänen perheensä vielä palaisi. Eräänä päivänä hän tapaa astromekaanikkodroidin BB-8 sekä entisen iskusotilaan nimeltä Finn. Kun Ensimmäinen ritarikunta hyökkää heidän kimppuunsa, he pakenevat Pluttin haltuun päätyneellä Millennium Falconilla. Myöhemmin aluksen entiset omistajat, Han Solo ja Chewbacca, kaappaavat Falconin takaisin rahtialus Eravanalla. Rikollisjengien vaatiessa Hanilta velkojaan, Rey vapauttaa vahingossa Eravanan lastina olevat rathtar-pedot ennen kuin pakenee muiden kanssa Falconilla. Han kertoo Reylle tarinoiden jedeistä olevan totta, ja vaikuttuneena Reyn urheudesta ja lentäjän taidoista hän pyytää tätä liittymään pysyvästi Falconin miehistöön. Rey kuitenkin kieltäytyy, koska haluaa palata Jakkulle.
Maz Kanatan linnassa planeetta Takodanalla, sekä Vastarinnan että Ensimmäisen ritarikunnan vakoojat tunnistavat heidät. Rey tuntee vetoa holveihin, joissa Kanata säilyttää valosapelia, joka kuului Luke Skywalkerille ja aiemmin tämän isälle. Koskettaessaan sitä, Rey näkee kauhistuttavan näyn. Ensin hän näkee näyssään itse Luken, joka oli galaksin viimeinen jedi, sekä R2-D2:n, sitten Kylo Renin ja Renin ritarit, takauman siitä kuinka tuli jätetyksi Jakkulle, sekä tulevaisuuden itsensä Tähdentappajatukikohdassa. Kanata kertoo, ettei Reyn perhe koskaan palaisi, vaan että Reyn on nyt luotettava Voimaan, jonka sanoo kutsuvan Reytä Skywalkereiden valosapelin kautta. Rey kieltäytyy ottamasta valosapelia ja pakenee metsään.
Ensimmäinen ritarikunta hyökkää Kanatan linnaan ja Vastarinta saapuu paikalle yrittääkseen torjua sen. Kylo Ren vangitsee Reyn ja vie tämän Tähdentappajatukikohtaan kuulusteltavaksi. Kylo yrittää Voiman avulla tulkita Reyn mieltä, mutta Rey onnistuu vastustella häntä. Kun Kylo jättää hänet yhden iskusotilaan vartioitavaksi, Rey onnistuu Voiman avulla käyttää mielenhallintaa ja taivutella iskusotilas päästämään hänet vapaaksi. Paon aikana hän löytää tiensä Finnin ja Hanin luokse, ja katsoo kauhuissaan kuinka Hanin pojaksi paljastunut Kylo tappaa isänsä.
Pakoyrityksen aikana, Kylo seuraa Reytä ja Finniä, sekä haastaa heidät valosapelitaisteluun. Finn yrittää taistella Reniä vastaan Skywalkereiden valosapelilla, mutta Kylo haavoittaa häntä vakavasti. Rey ottaa valosapelin itse ja onnistuu lyömään maahan jo valmiiksi haavoittuneen Kylon. Paettuaan Falconilla Finnin ja Chewbaccan kanssa, Rey palaa Vastarinnan tukikohtaan planeetta D’Qarille. BB-8:n ja horroksesta heränneen R2-D2:n selvitettyä Luken olinpaikka, Rey matkustaa Chewbaccan ja R2:n kanssa kaukaiselle planeetalle nimeltä Ahch-To, mistä hän löytää Luken ja ojentaa valosapelin hänelle.
Esiintymiset > The Last Jedi

Star Wars: The Last Jedi jatkaa siitä, mihin The Force Awakens jäi. Rey ojentaa Skywalkereiden valosapelin Lukelle, joka heittää sen alas kalliolta ja alkaa kävellä pois päin sanomatta mitään. Rey yrittää selittää tulleensa Vastarinnan puolesta pyytämään Lukea palaamaan, mutta Luke pyytää Reytä selittämään miksi tämä oikeasti tuli tänne. Rey kertoi kokemuksistaan Voiman kanssa ja sanoo pelkäävänsä omia kykyjään ja potentiaaliaan. Luke suostuu lopulta antamaan kolme oppituntia Voimasta. Näiden oppituntien kautta Rey osoittaa kykeneväisyytensä raakaan voimaan ja houkutukseen Voiman pimeää puolta kohtaan. Tämä muistuttaa Lukea sisarenpojastaan Ben Solosta, josta tuli Kylo Ren.
Reyn ja Kylon välille syntyy Voimasidos, jolloin he muodostavat etäältä yhteyden toisiinsa ja alkavat kommunikoida näkyjen kautta. Kylo väitti Luken yrittäneen tappaa hänet vuosia sitten ja kääntyneensä siksi tätä vastaan. Luke selitti myöhemmin Reylle vain pienen hetken miettineensä Benin tappamista nähtyään näyn siitä, mikä tästä tulisi. Rey väittää tuntevansa konfliktin Kylon sisällä ja uskovansa tämän palautuvan vielä Ben Soloksi. Luken kieltäydyttyä vielä kerran palaamasta Vastarinnan avuksi, Rey lähtee Chewbaccan ja R2-D2:n kanssa Ahch-Tolta ilman tätä.
Rey lähettää itsensä kapselissa Falconilta yksinvaltias Snoken tähtitaistelulaiva Supremacylle, jossa Kylo vangitsee hänet ja vie Snoken valtaistuinsaliin. Snoke kertoi luoneensa yhteyden Kylon ja Reyn välille houkutellakseen Luken ansaan. Snoke näyttää kuinka hänen joukkonsa tuhoavat Vastarinnan evakuointialuksia ja kiduttaa Reytä. Mutta kun Snoke käskee Kyloa tappamaan Reyn, Kylo tappaakin Snoken ja auttaa Reytä surmaamaan Snoken henkivartijoina toimivat eliittipretoriaanikaartin soturit. Kylo pyytää tämän jälkeen Reytä auttamaan häntä luomaan galaksiin uuden järjestyksen, joka poikkeaisi sekä jedien että sithien tavoista. Samalla hän yritti saada Reyn myöntämään, että Reyn vanhemmat olisivat pelkkiä alkoholisteja, jotka olivat myyneet tyttärensä ja kuolleet aikaa sitten. Paljastuksesta huolimatta Rey kieltäytyy ja alkaa Voiman avulla kamppailla Kylon kanssa siitä kenelle Skywalkereiden valosapeli kuului, kunnes sapeli halkeaa kahtia. Vastarinnan vara-amiraali Amilyn Holdon ohjattua komentoalus Raddusin törmäämään Supremacyyn, Rey käyttää tilaisuutta hyväkseen ja pakenee.
Rey ja Chewbacca osallistuivat Craitin taisteluun ja houkuttelivat Ensimmäisen ritarikunnan TIE-hävittäjät peräänsä. Vastarinta on silti alakynnessä, joten eloonjääneet päättävät paeta ja Rey käyttää Voimaa siirtääkseen syrjään kivet, jotka tukkivat pakotienä toimivan käytävän suun. Rey tapaa jälleen Finnin ja Leian sekä tutustuu ensi kertaa Poe Dameroniin. Kun he pakenevat Falconilla, Rey aistii Luken kuoleman Voiman kautta, mutta tuntee Luken myös löytäneen "rauhan ja tarkoituksen". Hän kuitenkin tuntee Vastarinnan hävinneen, mutta Leia vakuuttaa heillä olevan kaikki mitä sen uudelleenrakentamiseen tarvitaan. Rey oli myös ottanut Ahch-Tolta mukaansa jedien pyhät kirjoitukset oppiakseen lisää Voimasta omin avuin.
Esiintymiset > Muut mediat > Kirjat

The Rise of Skywalkerin romaaniversiossa paljastui, että Reyn isä oli oikeasti Palpatinen nuorekas ulkonäöltään lievästi eroava klooni, tarkoittaen, että Reyllä ei ole ollenkaan isoäitiä.
Esiintymiset > Muut mediat > Videopelit

Rey esiintyy myös pelissä Disney Infinity 3.0, Daisy Ridleyn ääninäyttelemänä.
Huomioita

↑  The Rise of Skywalkerin romaaniversion mukaan Palpatinen poika oli epäonnistunut klooni hänestä itsestään.
Aiheesta muualla

Rey Tähtien sodan virallisilla sivuilla (englanniksi)
Rey Wookieepediassa (englanniksi)
Rey Jedipediassa
Art Institute of Chicago

The Art Institute on Chicagossa Yhdysvalloissa toimiva taidemuseo. Sillä on merkittävä kokoelma impressionistien töitä. Art Institute on pinta-alaltaan Yhdysvaltojen toiseksi suurin taidemuseo, vain Metropolitan Museum of Art on suurempi.
The Art Institute perustettiin vuonna 1879, ja alusta asti laitoksessa on toiminut sekä museo että koulu.
Tunnettuja teoksia museon kokoelmista

El Greco, Saint Martin ja kerjäläinen, c. 1597-1600
Antoine Watteau, Fête champêtre 1718-1721
Édouard Manet, Sotilaat pilkkaavat Jeesusta, 1864-1865
Édouard Manet, Merimaisema tyynellä säällä, 1864-1865
Gustave Caillebotte, Paris Street; Rainy Day, 1876-1877
Pierre-Auguste Renoir, Veden äärellä, 1880
Pierre-Auguste Renoir, Terassilla, 1881
Paul Cézanne, Marseillen lahti näkymä L'Estaquesta,1885
Vincent van Gogh, Omakuva 1887
Vincent van Gogh, Bedroom in Arles, 1888
Paul Cézanne, Korillinen omenoita c.1890s
Paul Gauguin, Why are you angry? (No te aha oe Riri), 1896
Edgar Degas, Nainen kampaa hiuksiaan, c. 1900-1905
Claude Monet, Lummelampi, 1906
Juan Gris, Picasson muotokuva, 1912
Grant Wood, American Gothic, 1930
Edward Hopper, Nighthawks, 1942
Aiheesta muualla

Kuvia tai muita tiedostoja aiheesta Art Institute of Chicago Wikimedia Commonsissa
Ravintola

Boris Kustodijevin maalaus: Ravintola Moskovassa (1916)
Nosturi-anniskeluravintola Rautatientorilla Helsingissä (muutamina kesinä)
Ravintola on yritys, jossa tarjotaan maksusta ruokaa, juomaa tai useimmiten molempia. Maailmassa on arvioitu olevan nykyään yli 15 miljoonaa ravintolaa. Yleisimmin niitä on Japanissa, 91 ravintolaa 10 000 ihmistä kohden; Suomessa vastaava suhde on 18.
Viime vuosikymmeninä ravintolaruoan tilaus ja kotiinkuljetus on yleistynyt ja useita kuljetusyrityksiä on syntynyt sitä varten. Suomessa toimii noin 5 000 ruokalähettiä (2020). Koronapandemia on myös osaltaan lisännyt ravintolaruoan kotiin tilaamista.
Eri tyyppisiä ravintoloita

Ruokaravintola on ravintola, johon asiakas tulee ruokailemaan. Ruokaravintoloiden taso ja tarjolla olevien ruokien alkuperämaa ja tyyli vaihtelevat, jolloin puhutaan esimerkiksi kiinalaisesta ravintolasta, buffetravintolasta tai lounasravintolasta. Lounasravintolassa ei välttämättä ole alkoholitarjoilua.[lähde? ]
Pikaruokala on ravintola, jossa tarjoilu keskittyy pikaruokaan ja virvoitusjuomiin, eikä siellä yleensä tarjoilla alkoholia. On monia tunnettuja kansainvälisiä pikaruokaravintolabrändejä, kuten McDonald's, Burger King, KFC ja Subway. Myös grillikioskeja voidaan pitää pikaruokaravintoloina. Ravintolaruokailun lisäksi pikaruokaravintoloista voi yleensä hakea ruokaa mukaan (take away), joskus myös autokaistan kautta.[lähde? ]
Kellariravintola on katutason alapuolelle tai kellariin rakennettu ravintola, jossa seinät on usein rakennettu punaisista tiilistä ja katto voi olla holvin muotoinen. Kellariravintolat ovat usein persoonallisia, suuriin ketjuihin kuulumattomia ravintoloita, joilla on yksilöllinen pysyvä sisustuksensa.[lähde? ]
Teatteriravintola on ravintola, joka tarjoaa asiakkailleen ruokaravintolan tiloissa mahdollisuuden nauttia samanaikaisesti laulu-, näytelmä- ja muista viihde-esityksistä.[lähde? ]
Tanssiravintola on ravintola, joka muistuttaa enemmän yökerhoa kuin ruokaravintolaa. Tarjolla on virvokkeita ja alkoholijuomia sekä tanssilattia asiakkaille. Ruokatarjoilu vaihtelee ravintoloittain.[lähde? ]
Baari on pienehkö ravintola tai osa ruokaravintolaa, jossa on usein kahvilapalveluita ja alkoholitarjoilua. Hotellien auloissa olevia kahviloita tai ravintoloita sekä huoltoasemilla olevia kahviloita kutsutaan myös baareiksi. Ruokaravintolan baari on paikka, jossa asiakkaat odottavat pöytiin pääsyä.[lähde? ]
Pub on pieni ravintola, jossa tarjoilu keskittyy oluisiin ja muihin alkoholijuomiin. Ruokaa on harvoin tarjolla.[lähde? ]
Yökerho tai klubi on läheinen sukulainen tanssiravintolalle. Nimensä mukaisesti yöaikana ravinnon sijaan tarjoilu painottuu viihteeseen sekä virvokkeisiin ja alkoholijuomiin. Joissakin yökerhoissa on tarjolla yksinkertaisia ruoka-annoksia. Yökerhot avautuvat usein myöhään illalla tai yöllä ja ovat avoinna klo 04:00:ään.[lähde? ]
Yksityisklubi on ravintola, jonka asiakaskunta on rajattu. Rajoittavana tekijänä voi olla esimerkiksi kallis jäsenkortti, joka myönnetään vain halutuille henkilöille.[lähde? ]
Anniskeluravintola on ravintola- tai baaritila, jossa yritys saa luvallisesti myydä alkoholipitoisia juomia. Suomessa aiemmin, muun muassa kieltolain aikana, ravintoloissa ei välttämättä ollut anniskeluoikeuksia, mutta nykyään lähes kaikki ravintolat lounas- ja pikaruokaravintoloita lukuun ottamatta mielletään alkoholijuomien anniskelupaikoiksi. Ulkomailla ravintola-anniskelun luvanvaraisuus vaihtelee kunkin maan lainsäädännön mukaan.[lähde? ]
Ravintola-anniskelu Suomessa

Alkoholitarjoilu eli anniskelu ja sen mainonta on luvanvaraista ja alkoholilain ohjaamaa. Luvan myöntää aluehallintoviranomainen; aiemminmilloin? lupia myönsivät lääninhallitus sekä sosiaali- ja terveysministeriö. Jokaisella anniskeluravintolalla pitää olla nk. vastaava hoitaja, joka täyttää lupaviranomaisen asettamat kelpoisuusehdot. Lisäksi ravintolatoimintaan tarvitaan mm. terveysviranomaisen (yleensä kunnan tai kaupungin ympäristökeskuksen) lupa: tilan, jossa toimintaa harjoitetaan, pitää olla hyväksytty elintarvikehuoneistoksi.
Alkoholijuomien anniskelu alle 18-vuotiaalle tai päihtyneelle on kielletty. Alaikäisten oleskelua anniskeluravintolassa laki ei kiellä, mutta anniskeluravintola saa vapaasti asettaa ikärajan sinne pääsyyn. Päihtynyttä ei saa päästää anniskelupaikkaan.[lähde? ]
Vuoden 2018 maaliskuussa astui voimaan uusi alkoholilaki, joka väljensi alkoholijuomien anniskelumääräyksiä. Vuoteen 2018 asti alkoholitarjoilu jaettiin kolmeen luokkaan (suluissa puhekielen ilmaisut):
Käymisteitse valmistetut enintään 4,7% etyylialkoholia sisältävät juomat (keskiolut-lupa, C)
Miedot, enintään 22% etyylialkoholia (väkevät viinit, B)
Enintään 80% etyylialkoholia (A-lupa)
Ravintoloiden A- ja B-oikeudet poistuivat 2018 ja ravintolat saavat itse päättää juomavalikoimistaan. Samoin ravintoloiden aukioloajat vapautettiin kokonaan, mutta tarjoilua niissä saa olla vain 04:ään saakka. Ravintoloille tuli myös alkoholijuomien ulosmyyntioikeus ja happy hour-jaksoja sai jälleen mainostaa vapaasti ravintoloiden ulkopuolella. Festivaalien ravintoloiden anniskelualueiden aitaukset myös poistuivat ja 16-vuotiaat saivat oikeuden anniskella alkoholijuomia vuorovastaavan valvonnan alaisena.
Alkoholijuomaa sai vuoden 2018 maaliskuuhun saakka anniskella asiakkaille laillisesti vain yhden annoksen kerrallaan, paitsi ruokailun yhteydessä, sekä seurueelle pulloittain tai myyntipakkauksittain. Vuodesta 2018 lähtien juoman toiselle tilannut saa myös viedä juoma-annoksen pöytään. Omien alkoholijuomien nauttiminen anniskelupaikassa on kielletty[lähde? ], samoin anniskellun alkoholijuoman vieminen pois anniskelualueelta (vuoden 2018 maaliskuuhun saakka)selvennä. Anniskelupaikassa tulee aina olla riittävä valikoima mietoja alkoholijuomia sekä kohtuuhintaisia alkoholittomia juomia.
Aiemminmilloin? alkoholijuomia sai anniskella ravintoloissa vain ruoan kanssa, mikä saattoi käytännössä tarkoittaa voileipää.[lähde? ]
Alkoholittomat, päihteettömät ravintolat ja yökerhot

Maailmalla jo pidempään ja Suomessakin kasvava trendinä ovat alkoholittomat ja päihteettömät ravintolat, baarit, tanssiklubit ja yökerhot. Monissa baareissa ja yökerhoissa Suomessakin on jo näkyvästi esillä alkoholittomien juomien listat, laadukkaine valikoimineen, myös alkoholittomin oluin ja viinein, sekä alkoholittomine mocktail-drinkkeineen  .
Mocktailien, eli alkoholittomien cocktailien innovointi on suosittu trendi  .
Helsingissä käynnistyi raivoraitis-käännösnimetty Sober Furious tanssiklubi-ravintolatoiminta vuoden 2022 alusta.
Pitkään jo toimineita ravintoloita maailmalla

Eri puolilla maailmaa on monia, hyvin pitkään jo toimineita ravintoloita.   
Ne eivät toki ole maailman varhaisimpia ravintoloita, mutta jatkaneet toimintaansa (mahdollisesti liiketilapaikkaa vaihtaenkin) nykypäiviin asti. 
On myös koottu karttalistaus maanosittain, vanhoista, yhä toimivista ravintoloista.
Ma Yu Ching’s Bucket Chicken House, Kaifeng, Henan, Kiina, 1153-
Zum Franziskaner, Tukholma, Ruotsi, 1421-
Honke Owariya, Kioto, Japani, 1465-, jossa Japanin kuninkaallisestkin käyvät syömässä Kioton vierailuillaan.
La Tour d’Argent, Pariisi, Ranska, 1582-
White Horse Tavern, Newport, Rhode Island, Yhdysvallat, 1673-
Sobrino de Botín, Madrid, Espanja, 1725-
Antica Pizzeria Port Alba, Napoli, Italia, 1738
Sean's Bar, Westmeath, Irlanti, 900- (väitetään olevan maailman vanhin yhä toimiva baari-taverna)
Kallenaution kestikievari, Juupajoki, Pirkanmaa, Suomi, kestikievarina 1778-1881, majatalona 1920–1928 ja kestikievarimuseo-kahvilana 1958-
Ravintola Kappeli, Helsinki, Suomi, 1867-
Ravintoloihin keskeisesti liittyviä elokuvia

Restaurant, Andy Warhol, 1965
Le Grand Restaurant, de Jacques Besnard, 1966
Nude Restaurant, Andy Warhol, 1967
Playtime Jacques Tati, 1967
Alice's Restaurant, Arthur Penn, 1969
L'Aile ou la Cuisse, Claude Zidi, 1976
Garçon !, Claude Sautet, 1983
À table, Stanley Tucci, 1996
Cuisine américaine, Jean-Yves Pitoun, 1998
Restaurant, Eric Bross, 1998
Ratatouille, Brad Bird, 2007
Le Goût de la vie, Scott Hicks, 2007
Délicieux, Éric Besnard, 2021
Aiheesta muualla

Wikimedia Commonsissa on kuvia tai muita tiedostoja aiheesta .
Anniskeluravintolat Suomessa vuoden 1977 lopussa (PDF), Alkoholipolitiikka-lehden 1/1978 liite
Eurooppa saa kiittää korkeasta ravintolakulttuuristaan Ranskan vallankumousta, Kuva, 31.08.1938, nro 18, s. 16, Kansalliskirjaston digitaaliset aineistot
Ruokaravintola Helsingissä.
Kiinalainen ravintola Pariisissa.
Irlantilainen pubi Dresdenissä.
Kiinalainen ravintola Tampereella.
Baari Oulussa.
Honke Owariya, Kioto, Japani, 1465-, ulkoapäin
Sobrino de Botín, Madrid, Espanja, 1725-
Kallenaution kestikievari-majatalo-museokahvila, Juupajoki (1778-)
Kansainvälinen Ravintola-opaste-liikennemerkki
Anssi Tieranta

| Anssi Tieranta> Henkilötiedot |
| --- | --- |
Syntynyt: 7. elokuuta 1985 (ikä 39) Lempäälä, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  87 kg
Seura
Seura:  LeKi
Sarja:  Mestis
Pelinumero:  12
Pelaajaura
Pääsarjaura:  2006–
Aik. seurat:  Bemidji State Univ. (NCAA) Ässät (SML)
Anssi Tieranta (s. 7. elokuuta 1985 Lempäälä) on suomalainen jääkiekkopuolustaja, joka pelaa Mestis-joukkue Lempäälän Kisassa. Hän toimii joukkueen kapteenina. Isokokoisen peruspuolustajan vahvuus on joukkuepelaaminen ja taisteleminen. Tieranta on pelannut aiemmin 66 SM-liigaottelua Porin Ässissä tehden kolme syöttöpistettä ja keräten 50 jäähyminuuttia.
Ura

Tieranta on Tampereen Ilveksen kasvatti. Hän voitti joukkueessa C-nuorten Suomenmestaruuden vuonna 2001. Kaudella 2004–2005 Tieranta oli tehoilla 4+17=21 Ilveksen keväällä 2005 A-nuorten Suomenmestaruuden voittaneen joukkueen tehokkain puolustaja. Hän oli koko A-nuorten SM-liigan kolmanneksi tehokkain puolustaja Bluesin Juhani Kaisjoen ja HPK:n Juuso Hietasen jälkeen.
Kaudeksi 2005–2006 Tieranta lähti joukkuetoverinsa Juha Keinäsen kanssa Bemidji State Universityn joukkueeseen, NCAA:han. He voittivat keväällä 2006 CHA:n mestaruuden. Yhden siellä vietetyn kauden jälkeen Tieranta palasi toukokuussa 2006 Suomeen ja hän siirtyi kaksivuotisella sopimuksella pelaamaan SM-liigaa Porin Ässiin, jonne Tierannan kaappasi Ilveksen A-nuorista tuttu uusi päävalmentaja Juha Pajuoja. Tieranta teki tulokaskaudellaan 2006–2007 46 runkosarjaottelussa kolme syöttöpistettä. Kaudella 2007–2008 hän pelasi vain 20 ottelua ilman tehopisteitä, sillä nivusvamma piti Tierannan ison osan kaudesta sivussa. Hän pelasi kauden aikana myös yhteensä viiden ottelun verran lainalla Lempäälän Kisassa. Maaliskuussa 2008 Tieranta teki kaksivuotisen jatkosopimuksen Ässien kanssa.
Kaudella 2008–2009 erilaisista vammoista kärsinyt Tieranta ei pelannut otteluakaan. Ässät purkivat hänen kauden 2009–2010 kattavan sopimusvuotensa helmikuussa 2009. Kaudeksi 2009–2010 Tieranta palasi kotikuntaansa Lempäälään ja siirtyi pelaamaan Mestistä Lempäälän Kisan riveihin. Joukkue sijoittui keväällä 2010 neljänneksi hävitessään pronssiottelussa KooKoolle lukemin 4–2. Tieranta teki toukokuussa 2010 vuoden mittaisen jatkosopimuksen LeKin kanssa. Hänestä tuli kaudella 2010–2011 joukkueen kapteeni.
Maajoukkue

Tieranta edusti Suomea alle 20-vuotiaiden MM-kilpailuissa vuonna 2005.
Muuta

Tierannan pikkuveli Teppo pelaa hyökkääjänä II-divisioonajoukkue HC Nokiassa. Teppo pelasi veljensä joukkuetoverina LeKissä kaudella 2007–2008.
Rod Robbie

Roderick George "Rod" Robbie OC (1928 – 4. tammikuuta 2012) oli kanadalainen arkkitehti. Hänen työtään ovat esimerkiksi Toronton Rogers Centre ja Kanadan paviljonki maailmannäyttelyssä 1967.
Rod Robbien suunnittelema Rogers Centre Torontossa avattiin 1989.
Robbie syntyi Poolessa, Englannin Dorsetissa ja muutti Kanadaan 1956. Hänet nimitettiin vuonna 2003 Kanadan ritarikunnan upseeriksi. Lisäksi hän kuuluu fellow-jäsenenä Kanadan kuninkaalliseen arkkitehtuuri-instituuttiin. Robbie ja hänen vaimonsa olivat aktiivisia politiikassa ja osallistuivat Kanadassa ydinaseiden vastaiseen liikkeeseen.
Robbie kuoli Torontossa 4. tammikuuta 2012.
Rowntree’s

| Rowntree's |
| --- | --- |

Yritysmuoto:  Julkinen
Perustettu:  1862
Toimitusjohtaja:  Henry Isaac Rowntree, Joseph Rowntree
Kotipaikka:  York, Iso-Britannia
Toimiala:  makeiset
Infobox OKVirheellinen NIMI-arvo: 
Rowntree’s tai Rowntree Mackintosh oli Yorkissa, Britanniassa toiminut makeisyritys. Se on nykypäivänä Nestlén omistama brändi, jota käytetään alun perin Rowntree’sin valmistamien hedelmäpurukumien ja pastillien markkinoimiseen. John Mackintosh & Co.:n kanssa yhdistymisen seurauksena yritys tuli tunnetuksi nimellä Rowntree Mackintosh, ja se listattiin Lontoon pörssiin ja oli osana FTSE 100 -indeksiä. Yritys tuli osaksi Nestléä vuonna 1988.
Käännös suomeksi
Angelique Widjaja

| Angelique Widjaja |
| --- | --- |

Henkilötiedot
Syntynyt: 12. joulukuuta 1984 (ikä 39) Bandung, Indonesia
Kansalaisuus:   Indonesia
Tennispelaaja
Pituus:  173 cm
Paino:  59 kg
Kätisyys:  oikea
Palkintorahat:  533 037 USD
Kaksinpeli
Paras sijoitus:  55. (31.3.2003)
Turnausvoittoja:  2
Voitot/tappiot:  118–86
Grand Slam -turnauksissa
Australian avoimet:  1. kierros (2003, 2004)
Ranskan avoimet:  2. kierros (2002)
Wimbledon:  2. kierros (2002, 2003)
Yhdysvaltain avoimet:  2. kierros (2002)
Nelinpeli
Paras sijoitus:  15. (2.2.2004)
Turnausvoittoja:  2
Voitot/tappiot:  103–69
Grand Slam -turnauksissa
Australian avoimet:  puolivälierät (2004)
Ranskan avoimet:  3. kierros (2002)
Wimbledon:  puolivälierät (2003, 2004)
Yhdysvaltain avoimet:  puolivälierät (2003)
Aiheesta muualla
ITF
WTA
Angelique Widjaja (s. 12. joulukuuta 1984 Bandung) on indonesialainen tennispelaaja. Hän voitti kolme Grand Slam -turnausta junioriurallaan ja oli maailmanlistan toisena. WTA-listalla Widjaja oli parhaimmillaan kaksinpelissä sijalla 55 maaliskuussa 2003 ja nelinpelissä sijalla 15 helmikuussa 2004. Hän lopetti ammattilaisuransa vuonna 2008.
Tennisura > Juniori-ura

Junioriurallaan Widjaja voitti Wimbledonin tyttöjen kaksinpeliturnauksen, päihittäen loppuottelussa Dinara Safinan. Vuonna 2002 hän voitti Gisela Dulkon kanssa Australian avointen tyttöjen nelinpeliturnauksen sekä Ranskan avointen tyttöjen kaksinpeliturnauksen, jossa hän voitti loppuottelussa Ashley Harkleroadin. Hän oli junioreiden maailmanlistalla parhaimmillaan toisella sijalla.